

Po vylúčení akútnych a chronických zdravotných problémov ako príčin týchto
zmien by váš zverolekár mal začať hovoriť o regulácii diéty na pomoc v
obrane proti ochoreniam spojeným so starnutím ako sú choroby zubov a ďasien,
obličiek, srdca a problémy s kĺbmi a endokrinným systémom. Staršie psy
trpiace zápchami môžu potrebovať zvýšenie prísunu vlákniny.
Prechod na seniorský program môže byť všetkým, čo váš pes potrebuje. Mali by
ste však akúkoľvek zmenu (výživné hodnoty a ich pomer, kvalita ingrediencií
a veľkosť porcie) pred podávaním novej stravy pozorne preštudovať a
prehodnotiť.
Otázka proteínov
Pretože staršie psy bývajú náchylní na obličkové choroby, množstvo proteínov, ktoré
by mala zahŕňať ich strava, ostáva naďalej kontroverznou otázkou. Experti sa
nezhodujú v tom, či starnúci pes potrebuje menej, alebo naopak viac tejto
základnej zložky potravy. Zvieratá akéhokoľvek veku potrebujú aminokyselinu
v proteínoch - sú to stavebné bloky buniek. Môže sa zdať, že starší jedinci
vzhľadom na ich prirodzene slabnúcu telesnú konštrukciu potrebujú zvýšenú
dávku proteínov. Ale ich nadmerné množstvo môže zhoršiť obličkový stav
psíka.
"Starší
pes potrebuje stále približne to isté množstvo aminokyselín, ale jeho
obličky sú menej výkonné v zbavovaní sa ich nadbytku, ktorý pes nevyužije, "
hovorí špecialistka. "Keď nadbytočné proteíny prechádzajú procesom
metabolizmu, obličky sú tiež neschopné efektívne odstraňovať amoniak, ktorý
je vytváraný ako vedľajší produkt, a ten sa zbiera v krvnom obehu a
spôsobuje zlyhanie obličiek."
Strava
vyvíjaná pre psov seniorov sa snaží dodávať proteíny efektívnejšie. Táto
strava zvykne mať menšie celkové množstvo proteínov ako obsahuje strava pre
dospelé jedince, ale ponúka ich oveľa lepšie stráviteľné. Takto menej
výkonné obličky staršieho psa nemusia triediť a preberať prebytočné
aminokyseliny, aby dostali celú ich škálu, ktorú pes potrebuje. Za vysoko
kvalitný zdroj proteínov sa všeobecne považujú napríklad vajcia, obilninám
zasa chýbajú niektoré nevyhnutné druhy aminokyselín.
Pani
Goodmanová každé ráno pridáva Jazmíne a jej bielobradatému spolunájomníkovi,
dvanásťročnému Stynsonovi jedno vajce ako súčasť rannej porcie doma
pripraveného jedla. Ako dôchodkyňa má dostatok času na to, aby sa vždy
uistila, či má strava jej miláčikov všetky potrebné výživné látky.
Domáce vs. Komerčné
Jean Hofvová, holistická veterinárka v Sacramente je toho názoru, že doma
vyrobená strava môže byť veľmi ťažko perfektnou, lebo vyžaduje najmä
venovanie a nadšenie majiteľa. Ale dodáva: "Ak je postup správny, výhodou
je, že takáto strava neobsahuje žiadne nežiaduce návykové a prídavné látky a
majiteľ kontroluje kvalitu zložiek potravy."
Iní
experti varujú pred kŕmením psa výhradne doma vyrobenou stravou, lebo je
pravdepodobné, že neposkytuje úplne všetky látky pre psa potrebné, v prípade
seniorov ide hlavne o vápnik, ktorý ich telo priam vyžaduje. Špecialistka
hovorí, že urobíte najlepšie, ak stavíte na kvalitu prípravy trhových
výrobkov. Nie všetky výrobky sú však vhodné pre všetkých psov.
Toto je
pravdou hlavne v prípade psov bojujúcich s chorobami ;spojenými so starnutím
tí môžu potrebovať stravu na predpis veterinára, ktorá je zameraná na pomoc
psíkovi s tou-ktorou chorobou.
Len na predpis
Staršie psy s obličkovými problémami napríklad potrebujú v jedle menej fosforu,
zatiaľ či tí s chorobami srdca majú problém s vylučovaním nadbytočného
sodíka," hovorí veterinár Tatcher. "Vysoký príjem sodíka taktiež zhoršuje
hypertenziu (vysoký krvný tlak), ktorý sa spája s obezitou a chronickými renálnymi (obličkovými) chorobami.
Dnes je už
dostupná strava na predpis, ktorá ovplyvňuje mnohé choroby od obličkových
chorôb a pankreatických problémov po zažívacie ťažkosti, neurologické
problémy, cukrovku a poškodenie pečene. "Vyberanie psieho jedla už prešlo
dlhú cestu od jednoduchého hádzania konzerv do nákupného koša v
supermarkete," hodnotí veterinár.
Niektoré
trhové výrobky opevnené hradbami reklamy vo všeobecnosti vylučujú potrebu
niektorých výživných doplnkov, ktoré ale majitelia môžu chcieť používať,
závisiac od psíka. Napríklad glukosamín a chondroitín (látka prítomná v
spojivovom tkanive a chrupavkách) pre zdravie kĺbov sú zvyčajne v obchodných
jedlách zahrnuté v malých množstvách, takže majitelia môžu chcieť sami
dopĺňať tieto prídavné látky. "Veľkosť správnych dávok je ťažko určiteľná.
Ak dopĺňate prídavné látky sami, musíte byť veľmi opatrný, aby ste psíka
nepredávkovali," upozorňuje špecialistka. "Hoci tieto látky nie sú
nevyhnutné, môžu byť pre psíka veľmi prospešné."
Kdežto z
hľadiska Jean Hofvovej potreba týchto doplnkov nepodlieha výberu majiteľa. "Všetky
psy chované na trhovej strave potrebujú doplnkové prídavné látky."
Okrem
často doporučovaných vitamínov A,C a E, beta karoténu a mastných kyselín v
rybích olejoch, odporúča Hofvová prídavné látky obsahujúce zinok a selén,
ktoré v limitovaných dávkach robia vitamíny E a A efektívnejšími. Taktiež
odporúča chlorofyl, ktorý obsahuje vitamíny, minerály, aminokyseliny a
ďalšie ;hodnotné výživné látky mlieč zelinný alebo silymarín, ;antioxidant
značne pomáhajúci pečeni a tráviace enzými, ako sú pivovarské kvasnice.
Špecialisti predpovedajú, že v nasledujúcich niekoľkých rokoch budeme mať
možnosť registrovať nárast v používaní antioxidantov ako vitamíny E a C,
ktoré bojujú proti buky-ničiacim voľným radikálom.
Mnohé
trhom ponúkané výrobky zahŕňajú mastné kyseliny, ale niektorí majitelia, ako
pani Goodmanová, ich dopĺňajú olejnatými semenami alebo rybími olejmi.
Mastné kyseliny pomáhajú zmierniť suchosť pokožky a matnosť srsti, čo možno
nájsť u väčšiny starších psov, a indikujú pokračujúcu potrebu tukov v
potrave - hoci zmenšovanie príjmu tuku a súhrnných kalórií je pre seniorov
dobrým nápadom.
Pozor na mieru
Obezita je pre starnúcich psov serióznym problémom. Všeobecne majú pomalší
metabolizmus, sú menej aktívni a preto spaľujú menej kalórií. Hoci sa môže
zdať, že menšie porcie sú odpoveďou, váš starnúci psík nemusí dostávať
dostatočné množstvo proteínov alebo práve také, ktoré potrebuje.
"Väčšina
seniorských jedál obsahuje málo tukov, pretože veľa starých psov trpí
nadváhou," hovorí Hofvová. "Ale v prípade normálnych až chudých psov je
pravdepodobné, že táto strava bude neadekvátna a môže viesť k rozsiahlemu
svalovému zrúteniu a strate váhy, lebo pes sa snaží pokryť svoju potrebu
proteínov."
"Ak pes stráca váhu, lepšia bude preňho strava s vyššou hladinou proteínov a tuku,"
pokračuje. "Hovorím teraz o výlučne zdravých starších psoch, lebo keď
nastúpi na javisko nejaký druh orgánovej dysfunkcie, celý obraz sa mení."
Niektorí seniori jedia príliš málo, pretože im žutie znepríjemňujú boľavé zuby alebo
ďasná. V týchto prípadoch účinkujú menšie kúsky alebo mäkšie jedlá, aj keď
najlepšou prevenčnou metódou je čistenie zubov, ktoré pomáha udržať zuby a
ďasná čistými a zdravými.
Nie všetkým psom sa mení apetít. "Moja starenka má chuť do jedla takú, akú mala
vždy," hovorí pani Goodmanová o Jazmíne.
Neprestávajte behať
Na záver, len preto, že váš psík už prešiel stredným štádiom života, neexistuje
ospravedlnenie, ktoré by mu dávalo právo preležať svoje zlaté roky na gauči
- alebo aspoň nie dlhšie, ako to robil doteraz. Primerané cvičenie je
nevyhnutné pre udržanie váhy staršieho psíka, jeho celkovej energie a
vitality orgánov, svalov a kĺbov.
"Avšak,
cvičebný program by mal byť navrhnutý pre jednotlivé zvieratá v závislosti
na ich zdravotnom stave a telesnej kondícii," hovorí Tatcher. Napríklad
artritický psík by nemal byť nútený šprintovať za tenisovou loptičkou
naprieč dlhou lúkou. Namiesto toho by mal mať pes s bolesťami kĺbov osoh z
niekoľkých kratších prechádzok, ktoré by boli náhradou za dlhé túry.
Pani
Goodmanová každý deň berie Jazmínu a Stynsona na rannú prechádzku a
poobedňajšie plávanie. "Snažím sa ich nepreťažiť, v ich veku musím robiť
kompromisy s ich kĺbmi," hovorí. Ale tak, ako aj starší ľudia, "ak cítia
stimuláciu z okolia, ich energia vo chvíli priam vykypí."
Cvičenie
citlivé na jedinca, strava šitá na mieru a dohľad vášho veterinára sú všetky
rozhodujúce časti programu, ktorým vášmu psíkovi dávate najlepšiu možnú
starostlivosť.
"Psíka budete mať dlhšie a ušetríte značnú časť výdavkov na veterinárne
prehliadky," hovorí pani Goodmanová, ktorej prvý zlatý retriever žil štrnásť
a pol roka. " Toto všetko musí byť časťou programového balíka, ktorý udrží
vášho psíka zdravým a pomôže mu k dlhšiemu životu."